एक वैज्ञानिक तथ्य अनुसार अन्य बेलाको भन्दा यस समयको वायुमण्डलीय अवस्था बेग्लै प्रकारको हुन्छ। यस ब्रहृममुहूर्तमा ४१ प्रतिशत अक्सिजन, ५५ प्रतिशत नाइटोजन र ४ प्रतिशत कार्वनडाइअक्साइड हुन्छ भन्ने सिद्ध भएको छ। यसबाहेक शारीरिक स्वास्थ्य, बुद्धि, आत्मा, मन आदिको लागि उपयुक्त समय पनि हो। मानसिक प्रसन्नता र सौर्न्दर्यको उत्तम बेला, चन्द्रमाको प्रकाशले पृथ्वीमा बर्साउने रिचार्ज गर्ने सकरात्मक अमृत समानको वायु दिने, मनलाई प्रफुल्लित गराउने, अनुहारमा कान्ति बढाउने र आयु वृद्धि गरिदिने वेला पनि हो। आयुर्वेदले उल्लेख गरे अनुसार ब्रहृममुहूर्तमा उठ्ने व्यक्तिलाई सौर्न्दर्य, आयु वृद्धि, स्वास्थ्य आदि प्राप्त हुन्छ। ओछ्यानबाट उठेर जुन नाकको प्वालबाट वायु चलेको छ, त्यही दाया या वायाँतिर खुट्टा सारेर पहिले भूइँमा टेक्ने र बिहान प्रातः भ्रमणमा निस्कनुपर्छ भन्ने मान्यता छ।
